C 20/10
DA
Den Europæiske Unions Tidende
20.1.2023
30) Under hensyntagen til udviklingen i trusselsbilledet og i samarbejde med medlemsstaterne opfordres Kommissionen i forbindelse med EU-civilbeskyttelsesmekanismen til: a) løbende at analysere og teste den eksisterende reaktionskapacitets tilstrækkelighed og operationelle parathed b) regelmæssigt at overvåge og identificere potentielt betydelige mangler i reaktionskapaciteten i ECPP's og rescEU's kapacitet c) yderligere at intensivere det tværsektorielle samarbejde for at sikre en passende reaktion på EU-plan og tilrettelægge regelmæssige uddannelsestiltag og øvelser for at teste et sådant samarbejde i samarbejde med en eller flere medlemsstater d) at videreudvikle ERCC som det tværsektorielle nødknudepunkt på EU-plan for koordineringen af støtten til de berørte medlemsstater.
31) Rådet er fast besluttet på at indlede arbejdet med henblik på godkendelse af en plan for en koordineret reaktion på forstyrrelser i kritisk infrastruktur af væsentlig grænseoverskridende relevans, der beskriver og fastsætter mål og metoder for samarbejdet mellem medlemsstaterne og EU-institutionerne, -organerne, -kontorerne og -agenturerne med hensyn til at reagere på hændelser mod sådan kritisk infrastruktur.
Rådet ser frem til Kommissionens udkast til en sådan plan, der bygger på støtte og bidrag fra relevante EU-agenturer.
Planen skal være fuldt ud sammenhængende og interoperabel med Unionens reviderede operationelle protokol for at imødegå hybride trusler (»EU-drejebogen«) og tage hensyn til den eksisterende plan for en koordineret reaktion på omfattende grænseoverskridende cybersikkerheds­ hændelser (12) og -kriser og EU-CyCLONe’s mandat som fastsat i NIS 2-direktivet og undgå overlapning af strukturer og aktiviteter.
Planen bør fuldt ud respektere de eksisterende IPCR-ordninger til at koordinere reaktionen.
32) Kommissionen opfordres til at rådføre sig med relevante interessenter og eksperter om passende foranstaltninger i forbindelse med mulige væsentlige hændelser vedrørende undersøisk infrastruktur, som skal fremlægges i forbindelse med den statusundersøgelse, der er omhandlet i punkt 20, litra a), samt om yderligere at udarbejde beredskabsplaner og risikoscenarier og EU-mål for katastrofemodstandsdygtighed som fastsat i afgørelse nr.
1313/2013/EU.
KAPITEL IV INTERNATIONALT SAMARBEJDE
Foranstaltninger på medlemsstatsplan
33) Medlemsstaterne bør, når det er relevant og i overensstemmelse med EU-retten, samarbejde med relevante tredjelande for så vidt angår modstandsdygtigheden i kritisk infrastruktur af væsentlig grænseoverskridende relevans.
34) Medlemsstaterne opfordres til at samarbejde med Kommissionen og den højtstående repræsentant for effektivt at håndtere risici for kritisk infrastruktur i internationale farvande.
35) Medlemsstaterne opfordres til i samarbejde med Kommissionen og den højtstående repræsentant at bidrage til den fremskyndede udvikling og gennemførelse af EU’s hybride værktøjskasse og gennemførelsen af de retningslinjer, der er omhandlet i Rådets konklusioner af 21, juni 2022 om en ramme for en koordineret EU-reaktion på hybride kampagner, og senere anvende dem for derved at sikre, at denne ramme for en koordineret EU-reaktion på hybride kampagner får fuld virkning, navnlig når der pågår overvejelser om og forberedelse af en omfattende og koordineret EU-reaktion på hybride kampagner og hybride trusler, bl.a. mod operatører af kritisk infrastruktur.
(12) Kommissionens henstilling (EU) 2017/1584 af 13. september 2017 om en koordineret reaktion på væsentlige cybersikkerheds­ hændelser og -kriser.